شه‌فه‌ق نيوز/ ئداره‌ى ناوچه‌يى له‌ پاريزگاى سلێمانى له‌ هه‌رێم كوردستان عراق، رينمايه‌يل تازه‌يگ له‌باره‌ى رێ وشوونه‌يل قه‌يه‌غه‌ى هاتوچوو ده‌ركرد ك وه‌رده‌وامه‌ ئه‌را ماوه‌ى 48 سه‌عات.
له‌ى باوه‌ته‌و، هه‌ڤاڵ ئه‌بو به‌كرد پاريزگار سلێمانى له‌ به‌ياننامه‌يگ ئه‌را شه‌فه‌ق نيوز ئه‌و رينمايه‌يله‌ ئاشكرا كرد ك پيكهاتنه‌ له‌يانه‌:
1-  ريگه‌ وه‌ هاتوچوو ئاڵشت و ئوڵشت گشت كارمه‌ند فه‌رمانگه‌يل خزمه‌تگوزارى ئه‌دريه‌ێد وه‌ موليده‌يل ئه‌هلييشه‌و، له‌ ئه‌رك رووژانه‌يان ته‌نيا ماوه‌ى دو سه‌عات(7 تا 9) شه‌وه‌كى و بايه‌سه‌ به‌ڵگه‌ى خواست نيشان بيه‌ن وه‌مه‌رجيگ گشت رينمايه‌يل ته‌ندروستى و ئدارى و ئاراميه‌يل جى وه‌جى بكه‌ن.
٢- كارمەندو ڕووژنامەنويسه‌يل كەناڵەيل ره‌سانن ريگه‌وه‌پيدرياگ بوون، وه‌مه‌رجيگ وه‌ل باج يا ناسنامه‌ى كه‌ناڵه‌گه‌ كتاو راسپاردنيان وه‌ ئه‌رك رووژانه‌ ره‌ساننكارانه‌يان نيشان بيه‌ن.
٣- وه‌گووره‌ى لیست مووچە، ڕووژانە كارئاسانی ئه‌را مووچەخوه‌ره‌يل ئه‌و شوونه‌يله‌ كريه‌ێد كه‌ مووچه‌ وه‌رئه‌گرن وه‌مه‌رجيگ به‌ڵگه‌ى فه‌رمى نيشان بيه‌ن و پابه‌‌ند رينمايه‌يل تەندروستی ‌و ئدارى ‌و ئارامی بوون.
٤- گشت هيزه‌يل پۆليس و ئاسايش و پۆليس هاتوچوو ليواى يه‌ك پاراستن سلێمانى، وه‌شيوازيگ تازه‌و وه‌گووره‌ى دابه‌شبوين كويچه‌يل، له‌ تيم هاوبه‌ش ئه‌رك چه‌وديريكردن پابه‌ندبوين وه‌ قه‌يه‌غه‌ى هاتوچوو جيوه‌جى بكه‌ن.
5- له‌ دوياى(48)سه‌عات قه‌يه‌غه‌ى ته‌واو، گشت چالاكيه‌يل ئابوورى و بازاڕگه‌رايى و دارايى و عه‌لوه‌و يه‌كه‌يل نيشته‌جيبوين و سيتيه‌يل و كۆمپانيايه‌يل دابه‌شكارى وماركێت و خزمه‌تگوزارى رووژانه‌يل خواست له‌لايه‌ن قايمقاميه‌ت سلێمانى و يه‌كه‌يل ئدارييه‌و وه‌هاوبه‌شى وه‌ل وه‌ڕيه‌وبه‌رايه‌تى چه‌وديرى بازرگانى و وه‌ڕيه‌وبه‌رايه‌تى ئاسايش ئابوورى ريكخريه‌نه‌وه‌، وه‌مه‌رجيگ پابه‌ند رينمايه‌يل تەندروستی ‌و ئدارى ‌و ئارامی بوون.
٦- جموجويل كاروبار دامودەزگايه‌يل حكومى و كۆمپانيايه‌يل كه‌رت تايبه‌ت له‌لايه‌ن پارێزگای سلێمانی‌و وەڕێوەبەرایەتی كاروبار ناوخوه‌يی پارێزگاو فەرمانگەی پەیوەندیدارەوە ڕێكخرێنەوە.
٧- لەدويای (٤٨) سەعات قەيەغەی تەواو، بايه‌سه‌ گشت هاووڵاتییگ له‌وه‌خت هاتنه‌ ده‌يشت و مامڵه‌ رووژانه‌، دەسكيش ‌و ماسك وەكار باريدو پابەند رينمايه‌يل تەندروستی ‌و ئدارى ‌و ئارامی بوون.
٨- ئاڵوگووڕ بازرگانی‌و كاركرد لە كەرتەيل كارەبا، پاڵاوگەيل، ئاو، پەیوەندییەيل، ئینتەرنێت، گرده‌وكردن خووه‌ڵ و خاشاك، وه‌گووره‌ى بڕیارو ڕێكارەيل دیاریكرياگ  وەزارەت ناوخۆو پارێزگای سلێمانی وەردەوام بدێ، وه‌مه‌رجيگ پابەند رينمايه‌يل تەندروستی ‌و ئدارى ‌و ئارامی بوون.
٩- دروسكردن‌و جيوازكردن خواردەمەنی ئه‌را كه‌ره‌نتينه‌يل وه‌گووره‌ى رينمايه‌يل وه‌رده‌وام بوون.
١٠- لەدويای (٤٨) سەعات قەيەغەی تەواو، گشت كاريگ خێرخوازی بايه‌سه‌ وە ئاگاداری یەكەيل ئدراى ‌و لیژنەی سەرشماریكردن خێزانەيل كەمدەرامەت بدێ لە پارێزگاو یەكەيل ئدارى.
١١- لەدويای (٤٨) سەعات قەيەغەی تەواو، بانكەيل ئەهلی وەهەمان پەیڕەو ئاشكراكرياێ وه‌رين وه‌رده‌وام بوون.
١٢-بازاڕ دراو سلێمانی‌ و هەر شوونيگ تریش داخريه‌ن تا ئەو وه‌خته‌گ لەلایەن قائمقامیەتی قەزای مەڵبەند سلێمانی‌و وەڕێوەبەرایەتی ئاسایش‌و غورفه‌ى بازرگانی و پیشەسازییەوە وەشێوەيگ تەندروستی گونجياگ ريكه‌وخريه‌ن.
١٣-بايه‌سه‌ گشت هاووڵاتيه‌يل و دامودەزگايه‌يل كەرت گشتیی ‌و تایبەت ‌و مميديايه‌يل ‌و ڕێكخرياگه‌يل ئه‌هميه‌ت ته‌واو وه‌ كه‌لتوور خوه‌يپاريزى و تاكپاريزى بيه‌ن.
